id en en en en id en en fr ms ca id en en en id en en fr ms ca id id en id id id id ms id id id en ms id id id en id id id id id id id id id id id ms id id id id id ms en fi de en en nl en en en id ms en id en id en ms fr en id id en en en fa en en en en en en es en en ms en fr en en en en en id en en
Meneropong Tiga Ilmu Guru di Bilik Darjah (Termasuk Pendidikan Agama) – Saifulislam.Com
Friday , September 2 2022
“Eh menariknya cara ustaz itu mengajar. Boleh kita cuba.” kata seorang netizen.
Ia reaksi yang munasabah apabila kita membaca perkongsian para guru tentang naratifnya semasa mengajar. Ia menarik. Lebih teruja apabila kesannya juga dapat dilihat. Tetapi apabila cara itu ‘ditiru’, ia tidak menjadi. Apabila tidak menjadi, buntu pula bagaimana hendak bergerak ke hadapan.
Hal ini bisa terjadi apabila kita melihat ‘cara’ yang ditunjukkan oleh seorang guru itu secara luaran semata-mata. Kita terlepas pandang kepada skeleton yang wujud di belakang satu aktiviti pembelajaran yang berlangsung.
Aspek ini juga membabitkan kekhuatiran kita apabila guru-guru dengan latihan dan pengkhususan berbeza, diarahkan mengajar sesuatu yang di luar latihan mereka.
Kita sedia maklum, apabila sesuatu itu diajar dan dipelajari, ia membabitkan tiga jenis ilmu yang guru babitkan, iaitu:
1. Content (subject matter) knowledge: yakni ilmu mengenai benda yang hendak diajar. Pemegang ijazah Syariah, misalnya, sudah (sepatutnya) menguasai ilmu ini.
2. Pedagogical content knowledge: yakni ilmu mengenai bagaimana benda yang hendak diajar itu diajar dan dipelajari. Ilmu ini menjadikan seorang pemegang ijazah Syariah itu GURU, dan bukannya penceramah, mufti, dan sebagainya.
3. Pedagogical knowledge: ilmu tentang bagaimana murid belajar apa yang cikgu ajar.
Aspek yang sering menimbulkan kekhuatiran kita semasa berfikir tentang pendidikan agama ialah apabila kita meletakkan amanah pendidikan itu dengan hanya berbekalkan content knowledge, dan mengabaikan dua lagi ilmu yang sangat penting itu. Tanggapan popularnya ialah sesiapa sahaja belajar agama, berkelulusan bidang agama, terus boleh menjadi guru agama.
Atau lebih menakutkan, ilmu yang pertama itu pun tidak diambil syarat.
Jika semasa belajar di usia muda, dan apa yang dipelajari tidak terjadi proses menjadikan maklumat itu bermakna (meaningful) atau disebut sebagai ‘meaning making process‘, ia tidak akan lekat di dalam diri, tidak akan membentuk diri murid itu dengan apa yang yang dipelajari. Berkemungkinan besar adalah kerana, semasa guru ‘mengajar’, murid tidak ‘belajar’, memandangkan cara ia diajar, berlainan dengan cara kanak-kanak belajar.
Ini adalah aspek kritikal yang memerlukan kita meneropong dengan teliti keadaan pembelajaran agama semasa. Sejauh manakah semasa guru mengajar, murid belajar?
Dua ilmu berkenaan, selalunya saya istilah sebagai ‘the silent pedagogy’ apabila membaca hadith-hadith Nabi s.a.w. yang memperlihatkan proses mengajar dan belajar yang berlaku di antara baginda dengan sahabat, khususnya sighar al-sahabah (kanak-kanak).
Lihat bagaimana Rasulullah saw mengajar Malik bin al-Huwairith dan kawan-kawannya solat. Mereka ini remaja.
Perhatikan bagaimana Ali bin Abi Thalib r.a. memeluk Islam pada usia 8 atau 10 tahun, demikian juga kisah al-Zubair bin al-Awwam, Talha ibn Ubaydillah, al-Arqam bin Abi al-Arqam, juga Mus’ab bin Umair, Abdullah ibn al-Zubair, Anas bin Malik, Ibn Tufayl, tidak dilupakan Hasan dan Husain, radhiyallāhu ‘anhum… mereka ini semua adalah antara kanak-kanak di zaman Rasulullah s.a.w.
Mari kita baca hadith-hadith bagaimana Rasulullah s.a.w berinteraksi dan mendidik mereka, adakah dengan lambakan maklumat (silibus, kurikulum?) dan adakah dengan cara yang biasa dipakai dalam subjek pendidikan Islam masa kini?
GURU BAHASA MENGAJAR AGAMA
Aspek ini juga membabitkan kekhuatiran kita apabila guru-guru dengan latihan dan pengkhususan berbeza, diarahkan mengajar sesuatu yang di luar latihan mereka.
Misalnya guru bahasa Arab, dikehendaki mengajar pendidikan Islam. Sedangkan guru bahasa arab, pedagogical content knowledge beliau adalah berkaitan subjek bahasa, dan bukannya berkaitan subjek agama. Jika alasan yang dipakai adalah guru itu bukankah ustaz, lulusan syariah, ia bukanlah langsung tidak munasabah, tetapi di dalam konteks ilmu pendidikan yang didukung sebagai profesionalisme, aspek kepentingan pedagogical content knowledge tidak boleh dikorbankan begitu sahaja.
Jika kita tidak hormat kepada ilmu dan profesionalisme kita sendiri, jauhlah lagi perjalanannya untuk masyarakat menghormati bidang perguruan sebagai sebuah bidang profesional.
Bahasa Arab dan Jawi adalah bahasa, dan bukannya pendidikan Islam.
Kita perlu meneliti hal ini dengan sebaiknya.
Kecenderungan untuk mengajar macam-macam kepada kanak-kanak dalam bab agama masa kini ialah kerana kita percaya manusia bertindak berasaskan apa yang dia tahu. Maka dia perlu diberitahu supaya tahu. Jika tahu, akan buat.
Sedangkan manusia tidak bertindak berasaskan apa yang dia tahu. Sebaliknya manusia bertindak berasaskan apa dia mahu dan mampu.
Kemahuan dan kemampuan itu yang perlu ditingkatkan. Dan ia bukan dengan memberitahu, memberitahu dan memberitahu.
Ilmuan Islam yang menulis berkenaan hal ini seperti al-Ghazali dan al-Birkawi (Birgivi) juga menekankan bahawa asas untuk manusia berbuat kebaikan dan menolak kejahatan ialah pada kekuatan akal fikiran dan karakter. Bukannya lambakan fakta belajar macam-macam cepat-cepat. Ia bersangkut dengan soal PEDAGOGI. Yakni bagaimana sesuatu itu diajar dan dipelajari.
Kita tidaklah perlu secara praktikalnya terlalu menghadkan “belajar yang ini, jangan belajar yang itu”. Tetapi cara belajar itu yang lebih perlu diperbaiki.
Apabila kita perbaiki cara agama diajar dan dipelajari, dengan sendirinya lambakan isi kandungan akan berkurang, tetapi pembelajaran jadi lebih mendalam, dan mudah-mudahan lebih bermakna, lebih berkesan dan bermanfaat.
Previous Anak Saya Sekolah Rendah, Pendidikan Agamanya Tidak Cukup!
Next Jika Anda Ibu bapa Yang Membenarkan Anak Bermain Fortnite (di PS4)
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved